José Macedo

José Carlos Macedo (født 1972) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han har cerebral parese, og begynte med boccia i 1992. 

Karriere
Macedo vant to gullmedaljer ved Paralympiske sommerleker 1996 i Atlanta. Han fikk gull både individuelt i klassen BC1 wad (med bocciarenne - with assistive devices) og i lagkonkurransen i samme klasse.IPC - Atlanta 1996 Paralympic Games Boccia Mixed Individual C1 wad , besøkt 25. oktober 2012.IPC - Atlanta 1996 Paralympic Games Boccia Mixed Pairs C1 wad , besøkt 25. oktober 2012. Også ved Paralympiske sommerleker 2000 i Sydney fikk han gull individuelt, denne gangen i klassen BC3.IPC - Medallists - Sydney 2000 Paralympic Games - Boccia, besøkt 25. oktober 2012. Han deltok også i parkonkurransen, men der tapte Portugal bronsefinalen mot Canada.IPC - Sydney 2000 Paralympic Games Boccia Mixed Pairs BC3, besøkt 25. oktober 2012.

Han kom på 5.-plass individuelt ved EM i boccia 2005, der Portugal fikk gull i parkonkurransen. Året etter, ved VM i 2006, kom han på 6.-plass, mens Portugal kom på 4.-plass i parkonkurransen i klassen BC3.CPISRA - World ranking list of BC1 - Wednesday, Nov 19 2008  , besøkt 25. oktober 2012.

Ved EM i boccia 2009 kom han på femteplass, mens Portugal forsvarte gullet i parkonkurransen fra EM i 2005. Året etter fikk han sølv ved VM i boccia (CPISRA Boccia World Championships 2010), bak Ho-Won Jeong. Her tapte Portugal finalen 0-10 mot Sør-Korea, og fikk VM-sølv.CPISRA - Boccia World Rank List 2011  , besøkt 25. oktober 2012.

I 2011 kom han på 14.-plass i klassen BC3 ved CPISRA Boccia World Cup 2011, der Ho-Won Jeong vant gull, mens det portugisiske laget finn bronse i parkonkurransen. Ved utgangen av 2011 var han rangert som nummer 4 i verden i sin klasse.

Ved Paralympiske sommerleker 2012 i London fikk han to medaljer. Han fikk bronse individuelt i klassen BC3, der han tapte på tie-break for Ho-Won Jeong i semifinalen, etter 2-2 etter de fire ordinære omgangene, men slo Han-Soo Kim 3-2 i bronsefinalen. Han deltok også i parkonkurransen i klassen BC3, der Portugal fikk sølv, etter tap 1-4 mot Hellas i finalen.

Referanser

Eksterne lenker
 Profil hos IPC 
 London 2012 - Jose Macedo
 London 2012 - Athletics - Boccia (resultater PL 2012)

Kategori:Portugisiske bocciaspillere
Kategori:Portugisiske handikappidrettsutøvere
Kategori:Paralympiske mestere for Portugal
Kategori:Deltakere for Portugal under Paralympiske sommerleker 2012
Kategori:Deltakere for Portugal under Paralympiske sommerleker 2000
Kategori:Deltakere for Portugal under Paralympiske sommerleker 1996